**LAČ LIETUVOS ATVIRAS ČEMPIONATAS**

**,,KAUNAS BEAUTY 2024”**

2024 m. vasario 24-25 d.

**VIZAŽISTŲ RUNGTYS MEISTRAMS**

* „Pin-up“ makiažas
* Kreatyvinis makiažas (grafika)
* Nuotakos makiažas (komercinis)
* Dūminis makiažas ,,Smokey Eyes”
* Piešimas ant kūno „Body Art“ (laisvai pasirenkama tema)
* Piešimas ant veido „Face Art“ (laisvai pasirenkama tema)

**VIZAŽISTŲ RUNGTYS STUDENTAMS IR JAUNIAMS**

* Dieninis makiažas
* Vakarinis makiažas

\* Konkurso organizatoriai pasilieka teisę savo nuožiūra atšaukti arba perkelti bet kurią konkurso rungtį. Jeigu rungtyje dalyvaus mažiau nei 3 dalyviai, rungtis bus atšaukta. Konkurso dalyviai apie sprendimą bus informuoti po oficialios galutinės registracijos datos, o atšaukimo atveju, registracijos mokesčiai už šias rungtis bus grąžinti.

**BENDRIEJI NUOSTATAI**

**1. REGISTRACIJOS SĄLYGOS**

**Konkurso dalyvis turi atitikti šiuos kriterijus:**

1. meistras – grožio specialistas, šioje srityje dirbantis ilgiau nei 1 (vieneri) metai;
2. jaunis – grožio specialistas, šioje srityje dirbantis iki 1 (vienerių) metų;
3. studentas – besimokantis grožio srities specialistas (be amžiaus apribojimo, privaloma pateikti studento pažymėjimą);

Konkursui registruotis gali neribotas dalyvių skaičius. Dalyvių amžius neribojamas.

Registracijos forma turi būti užpildyta, pasirašyta ir išsiųsta adresu: Ariogalos g. 40, LT-48337 Kaunas arba el. pa[štu info@kigsa.lt.](mailto:info@kigsa.lt)

Galutinis registracijos terminas yra **2024 m. vasario 1 d.**

Registracija vykdoma ir mokesčiai priimami iš fizinių asmenų, norinčiuų dalyvauti konkurse, arba iš organizacijų, kurias jie atstovauja.

**Jei registracijos galutinio termino dieną į tam tikrą konkurso kategoriją yra užsiregistravę mažiau** **nei 3 dalyviai, toks konkursas, organizatorių sprendimu, gali būti atšauktas.**

**2. DALYVIO MOKESTIS**

Dalyvio mokestis yra mokamas tik už tą rungtį, kurioje dalyvaujate. Dalyvio mokestį galima mokėti banko pervedimu į Kirpėjų ir grožio specialistų asociacijos a.s. LT86 7300 0101 1566 7128, AB Swedbank. Mokėjimo paskirtyje nurodant konkurso dalyvio vardą ir pavardę. **Renginio vietoje registracijos mokesčiai nebus priimami**.

Konkurso dalyviai, norintys užsiregistruoti pasibaigus registracijos terminui, privalo sumokėti papildomą 25 proc. mokestį.

**3. TVARKARAŠTIS**

Visi konkurso dalyviai privalo būti persirengimo kambaryje likus **ne mažiau 30 minučių** iki konkurso pradžios.

Tik dėl pateisinamos priežasties vėluojantiems konkurso dalyviams suteikiamas papildomas laikas (neviršijant užduočiai skirto bendro laiko).

Konkurso dalyviams, be pateisinamos priežasties vėluojantiems pradėti savo konkursinius darbus, papildomas laikas nebus suteikiamas.

**4. KONKURSŲ RUNGČIŲ ATŠAUKIMAS ARBA PERKĖLIMAS**

Čempionato organizatoriai pasilieka teisę savo nuožiūra atšaukti arba perkelti bet kurią konkurso rungtį. **Jeigu rungtyje užsiregistravę mažiau nei 3 dalyviai, rungtis bus atšaukta.**

Konkurso dalyviai apie sprendimą atšaukti arba perkelti konkurso rungtį bus informuoti po oficialios galutinės registracijos datos, o, atšaukimo atveju, registracijos mokesčiai už šias rungtis bus grąžinti.

**5. STEBĖTOJAI**

Konkurso dalyvių darbą per čempionatą prižiūri stebėtojai, kurie stebi darbo procesą ir fiksuoja pažeidimus, apie kuriuos pasibaigus rungčiai praneša vyriausiajam čempionato komisarui, kuris taiko baudos balų sistemą.

**6. TEISĖJŲ SPRENDIMAS**

Teisėjų sprendimas yra galutinis ir neginčijamas.

**BENDROSIOS TAISYKLĖS**

1. Konkurso dalyviai veidrodžių numerius sužino likus 20 minučių iki konkurso rungties pradžios. Konkurso dalyviai savo darbo vietose turi būti likus ne mažiau 15 minučių iki skelbiamo starto. Komisijos pirmininkas sutikrina, ar veidrodžių numeriai sutampa su konkurso dalyvių pavardėmis.

2. Modeliams draudžiama padėti konkurso dalyviams formuojant plaukus (t.y. plaukų džiovinimas, plaukų lietimas, ir t.t.). Už tai skiriami baudos balai.

3. Teisėjams vertinant konkursinius darbus modeliai privalo sėdėti arba stovėti priešais savo veidrodžius (veidu į veidrodį).

4. Konkurso dalyviams užbaigus darbus, teisėjai per salę pereis tik vieną kartą, kad susidarytų bendrą įspūdį.

5. Antru perėjimu per salę teisėjai vertina konkurso dalyvių atliktus darbus pagal nustatytus kriterijus.

6. Už konkurso taisyklių pažeidimus ir taisyklių nepaisymą dalyviai baudžiami pagal galiojančią baudos balų sistemą (žr. lenteles).

7. **Baudos balai**. Minimali bauda – 5 baudos balai už vieną pažeidimą.

8. **Pagalbinės priemonės**. Baudžiama už bet kokių neleistinų pagalbinių priemonių naudojimą.

9. Konkurso dalyvių veidrodžių numeriai gali sutapti **tik** kombinuotose rungtyse.

10. **Diskvalifikacija:**

10.1. Jei konkurso dalyvis per vieną rungtį ruošia ir pristato daugiau nei vieną modelį.

10.2. Jei konkurso dalyvis pasikeičia veidrodžio numeriu su kitu konkurso dalyviu.

11. Baigę darbą konkurso dalyviai turi **per 3 minutes** susitvarkyti savo darbo vietą (ant darbo stalo draudžiama palikti bet kokius darbo įrankius ar kitus daiktus) bei paruošti modelį teisėjų vertinimui ir išeiti iš konkurso aikštelės.

**Dalyviai privalo būti susipažinę su Bendrosiomis taisyklėmis ir jų laikytis.**

**Vizažo sektoriaus naujienos 2024 m.:**

* visos makiažo rungtys vyksta konkurso aikštelėje, o ne užkulisiuose;
* per konkursą galima turėti savo makiažo kėdę ir lempą, kadangi konkurso aikštelėje bus įrengtos standartinės darbo vietos, skirtos visų profesijų grožio specialistams, su įprasto aukščio kėdėmis.

**MEISTRŲ RUNGTIS.**

**„Pin-up“ makiažas**

**Individuali rungtis, modelis – moteris (nuo 18 m. amžiaus)**

*Dalyvių amžius neribojamas*

Konkurso dalyviai „Pin-up“ makiažą kuria konkurso aikštelėje (modelis atvyksta švariu veidu). Turi būti atlikti visi makiažo kūrimo etapai: veido odos paruošimas makiažui, odos padengimas kremine pudra, atliktos visos reikalingos veido korekcijos, akcentuojamos raudonos lūpos ir juodas akių pravedimas. Lūpų spalva turi būti klasikinė raudona, atspalvis pritaikytas prie modelio veido bruožų. Lūpų forma turi būti techniškai atlikta. Darbas lūpų zonoje tik blizgiu nebus įskaitytas. Turi būti atliktas formavimas tiek pieštukų, tiek lūpų dažais. Akių pravedimas turi būti aiškiai matomas, tik juodos spalvos ir techniškai atliktas. Jis turi atitikti akies formą, būti taisyklingas, klasikinės formos ir neišeiti už akių zonos ribų.

**Dalyviai privalo būti susipažinę su Bendrosiomis taisyklėmis ir jų laikytis.**

1. **Tema:** „Pin-up“ makiažas.

2. **Leidžiama naudoti:** švytėjimo suteikiančius akių šešėlius, priklijuojamas blakstienas (tik per rungtį), tiek matinius, tiek „šlapios“ tekstūros lūpų dažus.

3. **Draudžiama naudoti:** spalvotus akių pravedimus, dramatiškus ir ekstravagantiškus akių pravedimus, neatitinkančius klasikinės formos; akių pieštuką (akių pravedimui); „gliterį“.

4. **Apranga**: estetiška, klasikinė; apranga neturi užgožti makiažo ir derėti prie makiažo stiliaus.

5. **Vertinimas**: šiai rungčiai vertinti sudaryta specialiteisėjų komisija, kuri vertina makiažo atlikimo techniką, linijas, simetriją, formas, sudėtingumą, darbo atlikimo švarą, temos atitikimą ir pritaikymą individualiems modelio bruožams. Teisėjams vertinant modeliai išrikiuojami į vieną eilę, veidu į teisėjus. Modeliai privalo laikyti aiškiai matomą dalyvio vietos numerį. Vertinimo procesui konkurso dalyviai gali pateikti savo apšvietimo lempas.

6. **Baudos balai**: konkurso taisyklių nesilaikantys dalyviai baudžiami pagal baudos balų sistemą.

7. **Laikas**: 1 val.

8. **Vertinimas**: maks. 30 balų, min. 21 balas.

Paskelbus rungties pabaigą dalyviams skiriamos 3 min. pasiruošimui (aprangos sutvarkymui, aksesuarų uždėjimui) teisėjų vertinimui. **PER ŠĮ LAIKĄ LIESTIS PRIE MODELIO VEIDO IR KOREGUOTI MAKIAŽĄ DRAUDŽIAMA.**

**MEISTRŲ RUNGTIS.**

**Kreatyvinis makiažas (grafika)**

**Individuali rungtis, modelis – moteris (nuo 18 m. amžiaus)**

*Dalyvių amžius neribojamas*

Konkurso dalyviai kreatyvinį makiažą (grafiką) kuria konkurso aikštelėje (modelis atvyksta švariu veidu). Turi būti atlikti visi makiažo kūrimo etapai: veido odos paruošimas makiažui, odos padengimas kremine pudra, atliktos visos reikalingos veido korekcijos. Makiažas kuriamas taikant kreatyvinio makiažo techniką. Šioje rungtyje svarbu pristatyti naujausias tendencijas, pademonstruoti kokybišką, inovatyvią atlikimo techniką, sukurti madingą įvaizdį. Makiažas kuriamas **tik akių zonoje**, išėjus už jos ribų skiriami 5 baudos balai.

**Dalyviai privalo būti susipažinę su Bendrosiomis taisyklėmis ir jų laikytis.**

1. **Tema:** kreatyvinis makiažas (grafika).

2. **Leidžiama naudoti:** priklijuojamas blakstienas (tik per rungtį), „gliterius“, spindinčius akių šešėlius, įvairius spalvotus akių pravedimus, piešimo elementus,būtina grafika.

3. **Draudžiama naudoti:** pridėtinius dekoratyvinius elementus (Swarovski kristalus, akmenukus, trafaretus).

4. **Apranga**: apranga turi atitikti makiažo idėją.

5. **Vertinimas**: šiai rungčiai vertinti sudaryta specialiteisėjų komisija, kuri vertina makiažo atlikimo techniką, linijas, simetriją, formas, sudėtingumą, darbo atlikimo švarą, temos atitikimą ir pritaikymą individualiems modelio bruožams. Teisėjams vertinant modeliai išrikiuojami į vieną eilę, veidu į teisėjus. Modeliai privalo laikyti aiškiai matomą dalyvio vietos numerį. Vertinimo procesui konkurso dalyviai gali pateikti savo apšvietimo lempas.

6. **Baudos balai**: konkurso taisyklių nesilaikantys dalyviai baudžiami pagal baudos balų sistemą.

7. **Laikas**: 1 val. 30 min.

8. **Vertinimas**: maks. 30 balų, min. 21 balas.

Paskelbus rungties pabaigą dalyviams skiriamos 3 min. pasiruošimui (aprangos sutvarkymui, aksesuarų uždėjimui) teisėjų vertinimui. **PER ŠĮ LAIKĄ LIESTIS PRIE MODELIO VEIDO IR KOREGUOTI MAKIAŽĄ DRAUDŽIAMA.**

**MEISTRŲ RUNGTIS.**

**Nuotakos makiažas (komercinis)**

**Individuali rungtis, modelis – moteris (nuo 18 m. amžiaus)**

*Dalyvių amžius neribojamas*

Konkurso dalyviai nuotakos komercinį makiažą kuria konkurso aikštelėje (modelis atvyksta švariu veidu). Turi būti atlikti visi makiažo kūrimo etapai: veido odos paruošimas makiažui, odos padengimas kremine pudra, atliktos visos reikalingos veido korekcijos. Makiažas kuriamas taikant naujausias makiažo technikas ir turi atitikti nuotakos komercinio makiažo principus. Šioje rungtyje svarbu pristatyti gražią, stilingą nuotaką, atspindint naujausias šios srities makiažo tendencijas, pademonstruoti kokybišką, inovatyvią atlikimo techniką. Makiažas kuriamas **tik akių zonoje**, išėjus už jos ribų skiriami 5 baudos balai.

**Dalyviai privalo būti susipažinę su Bendrosiomis taisyklėmis ir jų laikytis.**

1. **Tema:** nuotakos makiažas (komercinis).

2. **Leidžiama naudoti:** priklijuojamas blakstienas, spindinčius akių šešėlius, įvairius akių pravedimus (įskaitant spalvotus).

3. **Draudžiama naudoti:** piešimo elementus, pridėtinius dekoratyvinius elementus (Swarovski kristalus, akmenukus, trafaretus).

4. **Apranga**: apranga turi atitikti nuotakos įvaizdį, nepadorūs drabužiai draudžiami.

5. **Vertinimas**: šiai rungčiai vertinti sudaryta specialiteisėjų komisija, kuri vertina makiažo atlikimo techniką, linijas, simetriją, formas, sudėtingumą, darbo atlikimo švarą, temos atitikimą ir pritaikymą individualiems modelio bruožams. Teisėjams vertinant modeliai išrikiuojami į vieną eilę, veidu į teisėjus. Modeliai privalo laikyti aiškiai matomą dalyvio vietos numerį. Vertinimo procesui konkurso dalyviai gali pateikti savo apšvietimo lempas.

6. **Baudos balai**: konkurso taisyklių nesilaikantys dalyviai baudžiami pagal baudos balų sistemą.

7. **Laikas**: 1 val.

8. **Vertinimas**: maks. 30 balų, min. 21 balas.

Paskelbus rungties pabaigą dalyviams skiriamos 3 min. pasiruošimui (aprangos sutvarkymui, aksesuarų uždėjimui) teisėjų vertinimui. **PER ŠĮ LAIKĄ LIESTIS PRIE MODELIO VEIDO IR KOREGUOTI MAKIAŽĄ DRAUDŽIAMA.**

**MEISTRŲ RUNGTIS.**

**Dūminis makiažas („Smokey Eyes“)**

**Individuali rungtis, modelis – moteris (nuo 18 m. amžiaus)**

*Dalyvių amžius neribojamas*

Konkurso dalyviai dūminį makiažą („Smokey Eyes“) kuria konkurso aikštelėje (modelis atvyksta švariu veidu). Turi būti atlikti visi makiažo kūrimo etapai: veido odos paruošimas makiažui, odos padengimas kremine pudra, atliktos visos reikalingos veido korekcijos (tonavimas, veido formų modeliavimas, techniškai suformuoti antakiai, lūpos). Makiažas kuriamas pagal naujausias makiažo tendencijas, atliekamas horizontalia šešėliavimo technika. Makiažas turi būti ryškus ir intensyvus. Pagrindinė spalva – juoda. Šioje rungtyje svarbu pristatyti madingą įvaizdį. Makiažas (šešėliavimas) kuriamas **tik akių zonoje**, išėjus už jos ribų skiriami 5 baudos balai. Makiažas turi būti baigtinis.

**Dalyviai privalo būti susipažinę su Bendrosiomis taisyklėmis ir jų laikytis.**

1. **Tema:** dūminis makiažas („Smokey Eyes“).

2. **Leidžiama naudoti:** pieštukines, kremines, tonuojančias tekstūras; sausas arba kremines modeliavimo priemones, satininę, perlamutrinę pudrą; neryškias spalvas (bordo, juodą, juodą su rudu), švytėjimo suteikiančius šešėlius („highlighter“).

3. **Draudžiama naudoti:** piešimo elementus, pridėtinius dekoratyvinius elementus (Swarovski kristalus, akmenukus, trafaretus), ryškias spalvas (neonines, žalias, mėlynas ir kt.), „gliterius“. **Neleidžiamas modelis su permanentiniu makiažu, priaugintomis blakstienomis.**

4. **Apranga**: apranga turi madinga, stilinga, atitikti dūminio makiažo stilių.

5. **Vertinimas**: šiai rungčiai vertinti sudaryta specialiteisėjų komisija, kuri vertina makiažo atlikimo techniką, linijas, simetriją, formas, sudėtingumą, darbo atlikimo švarą, temos atitikimą ir pritaikymą individualiems modelio bruožams. Teisėjams vertinant modeliai išrikiuojami į vieną eilę, veidu į teisėjus. Modeliai privalo laikyti aiškiai matomą dalyvio vietos numerį. Vertinimo procesui konkurso dalyviai gali pateikti savo apšvietimo lempas.

6. **Baudos balai**: konkurso taisyklių nesilaikantys dalyviai baudžiami pagal baudos balų sistemą.

7. **Laikas**: 1 val.

8. **Vertinimas**: maks. 30 balų, min. 21 balas.

Paskelbus rungties pabaigą dalyviams skiriamos 3 min. pasiruošimui (aprangos sutvarkymui, aksesuarų uždėjimui) teisėjų vertinimui. **PER ŠĮ LAIKĄ LIESTIS PRIE MODELIO VEIDO IR KOREGUOTI MAKIAŽĄ DRAUDŽIAMA.**

**MEISTRŲ RUNGTIS.**

**Piešimas ant kūno („Body Art“)**

**Individuali rungtis, modelis – moteris arba vyras (nuo 18 m. amžiaus)**

*Dalyvių amžius neribojamas*

Konkurso dalyviai piešimą ant kūno („Body Art“) atlieka konkurso užkulisiuose. Darbui skiriamos 3 (trys) valandos. Darbas užbaigiamas konkurso aikštelėje, tam skiriant dar 1 (vieną) valandą. Konkurso dalyviai privalo turėti iš anksto paruoštą darbo eskizą (A3 formatu) su išsamiu paaiškinimu, kas nupiešta, ką jie nori pademonstruoti savo kūriniu. Šiuo eskizu konkurso dalyvis gali naudotis per konkursą. Modeliai privalo vilkėti kelnaites, modeliams moterims privalo būti uždengti speneliai.

**Dalyviai privalo būti susipažinę su Bendrosiomis taisyklėmis ir jų laikytis.**

1. **Tema:** piešimas ant kūno „Body Art“ (laisvai pasirenkama tema).

2. **Leidžiama naudoti:** kūno tapybai spec. dažus, dirbtines blakstienas, nagus, blizgučius, purškiamus lakus. Swarovski bei kitus akmenėlius. Modeliams prieš konkursą leidžiama padaryti šukuoseną ir manikiūrą. Kūno tapyba turi apimti 80 proc. kūno ploto, sukurtoms iš anksto butaforijai bei kostiumo detalėms leidžiama 20 proc. (uždedama pabaigoje, baigus darbą), t.y. batai, sijonas ar sijono pavidalo detalė, šukuosenos elementas, skrybėlė ir pan.). Leidžiama dirbti su teptukais, kempinėlėmis, leidžiama tapyti visą modelio kūną. Tam, kad atskleistumėte visą „Body Art“ temą, galima pritaikyti visas makiažo bei piešimo ant veido ( „Face Art“) technikas. Leidžiama naudoti iš anksto paruoštą eskizą A3 formatu su visais spalviniais sprendimais, detalėmis ir idėjomis. Galima naudotis visomis pagalbinėmis priemonėmis – šildytuvu, apšvietimo lempa ir kt., reikalingomis vykstant konkursui.

3. **Draudžiama:** naudotiaerografą (purškimo įtaisą), dengti spalva visą kūną, piešti ant kūno piešinį, kūno tapybai naudoti toksiškus neprofesionalius, tam neskirtus dažus, prieš rungties pradžią tvirtinti butaforines detales, naudoti trafaretus; turėti asistentą. Modelis negali padėti meistrui dengti kūno spalva. Draudžiama naudoti silikonines detales.

4. **Vertinimas**: šiai rungčiai vertinti sudaryta specialiteisėjų komisija, kuri vertina piešinį, bendrą vaizdą, temos atskleidimą, spalvinius sprendimus, sudėtingumą, piešinio technikos panaudojimą, tikslumą, retušavimą, kreatyvumą, originalumą, inovatyvumą.

5. **Baudos balai**: konkurso taisyklių nesilaikantys dalyviai baudžiami pagal baudos balų sistemą.

6. **Laikas**: 4 val. (3 val. darbo užkulisiuose + 1 val. darbo konkurso aikštelėje).

8. **Vertinimas**: maks. 30 balų, min. 21 balas.

Paskelbus rungties pabaigą dalyviams skiriamos 5 min. pasiruošimui (aprangos sutvarkymui, aksesuarų uždėjimui) teisėjų vertinimui. **PER ŠĮ LAIKĄ LIESTIS PRIE MODELIO KŪNO IR VEIDO BEI KOREGUOTI PIEŠINĮ DRAUDŽIAMA.**

**MEISTRŲ RUNGTIS.**

**Piešimas ant veido („Face Art“)**

**Individuali rungtis, modelis – moteris arba vyras (nuo 18 m. amžiaus)**

*Dalyvių amžius neribojamas*

Konkurso dalyviai piešimą ant veido („Face Art“) atlieka konkurso aikštelėje. Konkurso dalyviai privalo turėti iš anksto paruoštą darbo eskizą (A3 formatu) su išsamiu paaiškinimu, kas nupiešta, ką jie nori pademonstruoti savo kūriniu. Šiuo eskizu konkurso dalyvis gali naudotis per konkursą.

**Dalyviai privalo būti susipažinę su Bendrosiomis taisyklėmis ir jų laikytis.**

1. **Tema:** piešimas ant veido „Face Art“ (laisvai pasirenkama tema).

2. **Leidžiama naudoti:** kūno tapybaispec. dažus, purškiamus blizgučius, Swarovski bei kitus akmenėlius. Modeliams prieš konkursą leidžiama padaryti šukuoseną ir manikiūrą. Butaforija bei kostiumo detalės sukuriamos iš anksto. Leidžiama dirbti su teptukais, kempinėlėmis. Per rungtį galima kurti ir butaforinius elementus. Tam, kad atskleistumėte „Face Art“ temą, galima pritaikyti visas makiažo technikas. Leidžiama naudoti iš anksto paruoštą eskizą (A3 formatu) su visais spalviniais sprendimais, detalėmis ir idėjomis. Galima naudotis visomis pagalbinėmis priemonėmis – šildytuvu, apšvietimo lempa ir kt., reikalingomis vykstant konkursui.

3. **Draudžiama:** naudotiaerografą (purškimo įtaisą), tapybai naudoti toksiškus neprofesionalius, tam neskirtus dažus, prieš rungties pradžią tvirtinti butaforines detales, naudoti trafaretus; turėti asistentą. Modelis negali padėti meistrui piešti. Draudžiama naudoti silikonines detales.

4. **Vertinimas**: šiai rungčiai vertinti sudaryta specialiteisėjų komisija, kuri vertina piešinį, bendrą vaizdą, temos atskleidimą, spalvinius sprendimus, sudėtingumą, piešinio technikos panaudojimą, tikslumą, retušavimą, kreatyvumą, originalumą, inovatyvumą.

5. **Baudos balai**: konkurso taisyklių nesilaikantys dalyviai baudžiami pagal baudos balų sistemą.

6. **Laikas**: 1 val. 30 min.

8. **Vertinimas**: maks. 30 balų, min. 21 balas.

Paskelbus rungties pabaigą dalyviams skiriamos 5 min. pasiruošimui (aprangos sutvarkymui, aksesuarų uždėjimui) teisėjų vertinimui. **PER ŠĮ LAIKĄ LIESTIS PRIE MODELIO VEIDO IR KOREGUOTI PIEŠINĮ DRAUDŽIAMA.**

**STUDENTŲ IR JAUNIŲ RUNGTIS.**

**Dieninis makiažas**

**Individuali rungtis, modelis – moteris (nuo 18 m. amžiaus)**

*Dalyvių amžius neribojamas*

Konkurso dalyviai dieninį makiažą kuria konkurso aikštelėje (modelis atvyksta švariu veidu) (rungčiai skiriama 1 (viena) valanda). Turi būti atlikti visi makiažo kūrimo etapai: veido odos paruošimas makiažui, tonavimas, veido formos modeliavimas, antakių formavimas, akių, blakstienų krašto modeliavimas, lūpų dengimas spalva. Makiažas turi būti matomas ir atliktas klasikine šešėliavimo technika.

Dieninis makiažas turėtų būti sukurtas pagal naujausias mados tendencijas. Šioje rungtyje svarbu kuo natūraliau užmaskuoti modelio veido odos trūkumus ir plonu sluoksniu padengti veidą kremine pudra, tinkamai jį sumodeliuoti. Makiažo spalvos turi neutraliai pabrėžti modelio veido bruožus ir odos privalumus.

**Dalyviai privalo būti susipažinę su Bendrosiomis taisyklėmis ir jų laikytis.**

1. **Tema:** dieninis makiažas.

2. **Leidžiama naudoti:** dieniniam makiažui skirtas priemones, išskyrus draudžiamas priemones.

3. **Draudžiama:** naudoti trafaretus, darbo vietoje turėti nuotraukų ar kitų pagalbinių vaizdinių priemonių, naudoti dideles priklijuojamas detales, blakstienas, naudoti grimo priemones ir akvarelę. Modeliui draudžiama padėti konkurso dalyviui padėti atlikti makiažą. Modelis negali būti su priaugintomis blakstienomis ar permanentiniu makiažu.

4. **Apranga**: balti marškiniai, juodos kelnės.

5. **Vertinimas**: šiai rungčiai vertinti sudaryta specialiteisėjų komisija, kuri vertina makiažo atlikimo techniką, linijas, simetriją, formas, sudėtingumą, darbo atlikimo švarą, temos atitikimą ir pritaikymą individualiems modelio bruožams. Teisėjams vertinant modeliai išrikiuojami į vieną eilę, veidu į teisėjus. Modeliai privalo laikyti aiškiai matomą dalyvio vietos numerį. Vertinimo procesui konkurso dalyviai gali pateikti savo apšvietimo lempas.

6. **Baudos balai**: konkurso taisyklių nesilaikantys dalyviai baudžiami pagal baudos balų sistemą. Baudos balai skiriami už vėlavimą į konkurso aikštelę, paliktą netvarkingą darbo vietą, nekorektišką elgesį, netinkamą modelio išvaizdą (aprangą).

7. **Laikas**: 1 val.

8. **Vertinimas**: maks. 30 balų, min. 21 balas.

Paskelbus rungties pabaigą dalyviams skiriamos 3 min. pasiruošimui (aprangos sutvarkymui, aksesuarų uždėjimui) teisėjų vertinimui. **PER ŠĮ LAIKĄ LIESTIS PRIE MODELIO VEIDO IR KOREGUOTI MAKIAŽĄ DRAUDŽIAMA.**

|  |  |  |
| --- | --- | --- |
| **Nr.** | **Kriterijai** | **Reikalavimai** |
| 1. | Makiažo atlikimo technika | Makiažo techninis sudėtingumas (spalvų kiekis ir perėjimai, linijų bei formų raiška). Makiažas turi būti atliktas klasikine šešėliavimo technika, matomas, atitinkantis reikalavimus. Techniškai suformuoti antakiai ir lūpos. |
| 2. | Makiažo atlikimo švara ir veido dengimas | Veido dengimo švara, korekcijos techninis sprendimas, kreminės pudros  spalva ir sluoksnio storis. |
| 3. | Makiažo spalvos | Akių šešėlių spalvų liejimo kokybė (ne mažiau 3 spalvų), simetrija, neutralios spalvinės gamos parinkimas. Makiažas turi būti atliktas klasikine šešėliavimo technika. |
| 4. | Modelio apipavidalinimas | Įvaizdis: modelis aprengtas baltais marškiniais ir juodomis kelnėmis, minimalūs aksesuarai, tinkantys dalykinei išvaizdai. Plaukų šukavimas pasirenkamas laisvai. |
| 5. | Baigtumas | Vertinamas makiažo derėjimas su bendru modelio įvaizdžiu, naujausių mados tendencijų panaudojimas dieniniame makiaže. |

**STUDENTŲ IR JAUNIŲ RUNGTIS.**

**Vakarinis makiažas**

**Individuali rungtis, modelis – moteris (nuo 18 m. amžiaus)**

*Dalyvių amžius neribojamas*

Konkurso dalyviai vakarinį makiažą kuria konkurso aikštelėje (modelis atvyksta švariu veidu) (rungčiai skiriama 1 (viena) valanda). Turi būti atlikti visi makiažo kūrimo etapai: veido odos paruošimas makiažui, tonavimas, veido formos modeliavimas, akių, blakstienų krašto modeliavimas, teisingas antakių ir lūpų formavimas. Makiažas turi būti matomas ir atliktas klasikine šešėliavimo technika.

Vakarinis makiažas turėtų būti sukurtas pagal naujausias mados tendencijas. Šioje rungtyje svarbu kuo natūraliau užmaskuoti modelio veido odos trūkumus ir plonu sluoksniu padengti veidą kremine pudra, tinkamai jį sumodeliuoti. Makiažo spalvos turi pabrėžti modelio veido bruožus ir odos privalumus.

**Dalyviai privalo būti susipažinę su Bendrosiomis taisyklėmis ir jų laikytis.**

1. **Tema:** vakarinis makiažas.

2. **Leidžiama:** naudotivakariniam makiažui skirtas priemones (išskyrus draudžiamas naudoti priemones), priklijuojamas blakstienas (kuokšteliais arba ištisines), dėti papildomas įvairias blizgias, birias makiažo tekstūras.

3. **Draudžiama:** naudoti trafaretus, darbo vietoje turėti nuotraukų ar kitų pagalbinių vaizdinių priemonių, naudoti dideles priklijuojamas detales, naudoti grimo priemones ir akvarelę. Modeliui draudžiama padėti konkurso dalyviui padėti atlikti makiažą. Modelis negali būti su priaugintomis blakstienomis ar permanentiniu makiažu.

4. **Apranga ir šukuosena**: trumpa juoda kokteilinė suknelė ir vakariniai bateliai; galimi aksesuarai, tinkantys prie bendro įvaizdžio, plaukų šukavimas – klasikinis kuodelis.

5. **Vertinimas**: šiai rungčiai vertinti sudaryta specialiteisėjų komisija, kuri vertina makiažo atlikimo techniką, linijas, simetriją, formas, sudėtingumą, darbo atlikimo švarą, temos atitikimą ir pritaikymą individualiems modelio bruožams. Teisėjams vertinant modeliai išrikiuojami į vieną eilę, veidu į teisėjus. Modeliai privalo laikyti aiškiai matomą dalyvio vietos numerį. Vertinimo procesui konkurso dalyviai gali pateikti savo apšvietimo lempas.

6. **Baudos balai**: konkurso taisyklių nesilaikantys dalyviai baudžiami pagal baudos balų sistemą. Baudos balai skiriami už vėlavimą į konkurso aikštelę, paliktą netvarkingą darbo vietą, nekorektišką elgesį, netinkamą modelio išvaizdą (šukuoseną, aprangą).

7. **Laikas**: 1 val.

8. **Vertinimas**: maks. 30 balų, min. 21 balas.

Paskelbus rungties pabaigą dalyviams skiriamos 3 min. pasiruošimui (aprangos sutvarkymui, aksesuarų uždėjimui) teisėjų vertinimui. **PER ŠĮ LAIKĄ LIESTIS PRIE MODELIO VEIDO IR KOREGUOTI MAKIAŽĄ DRAUDŽIAMA.**

|  |  |  |
| --- | --- | --- |
| **Nr.** | **Kriterijai** | **Reikalavimai** |
| 1. | Makiažo atlikimo technika | Makiažo techninis sudėtingumas (spalvų kiekis ir perėjimai, linijų bei formų raiška). Makiažas turi būti atliktas klasikine šešėliavimo technika. Techniškai suformuoti antakiai ir lūpos. |
| 2. | Makiažo atlikimo švara ir veido dengimas | Veido dengimo švara, korekcijos techninis sprendimas, kreminės pudros  spalva ir sluoksnio storis. Turi būti išryškintas veido kompozicinis centras. |
| 3. | Makiažo spalvos | Akių šešėlių spalvų liejimo kokybė (ne mažiau 3 spalvų), simetrija, akių šešėlių, skruostų bei lūpų spalvų derinimas. Makiažas turi būti atliktas klasikine šešėliavimo technika. |
| 4. | Modelio apipavidalinimas | Įvaizdis: modelis aprengtas trumpa juoda kokteiline suknele ir vakariniais bateliais, galimi aksesuarai, tinkantys prie bendro įvaizdžio. Plaukų šukavimas – klasikinis kuodelis. |
| 5. | Baigtumas | Vertinamas makiažo derėjimas su bendru modelio įvaizdžiu, naujausių mados tendencijų panaudojimas vakariniame makiaže. |